„**Showdown**" je štvrtý singel a prvá skladba austrálsko-britskej drum and bassovej skupiny Pendulum z ich druhého štúdiového albumu *In Silico*. Skladbu remixovalo viacero interpretov, vrátane DJov Redlight alebo Excision. „Showdown" je prvým singlom z albumu *In Silico*, kde na jeho grafike nie je v popredí zobrazené logo albumu.

Singel bol pôvodne vydaný prostredníctvom viacerých internetových hudobných obchodov dňa 5. januára 2009. Až do 9. februára nebol singel dostupný vo fyzickej forme, kedy ho vydavateľstvo Warner Music UK vydalo vo formáte 12" obrazového disku. Na pomoc propagácii singla, vydala skupina Pendulum videohru na tému *Space Invaders*, v ktorej mali hráči šancu vyhrať oficiálnu zarámovanú zlatú platňu albumu *In Silico*.

Pozadie a písanie
-----------------

Skladba „Showdown" bola pôvodne napísaná a produkovaná pre album *In Silico* frontmanom Robom Swirom. Hoci je skladba ovplyvnená predovšetkým drum and bassom, obsahuje tiež prvky žánrov hard rock a techno. Niektorými kritikmi je označovaná ako "dance metalová". Skladba začína spevom Roba Swira, a následne pokračuje v ťažkom gitarovom riffe, na ktorý sa celá skladba zameriava. Tiež sú v skladbe použité ako samplované tak aj akustické bicie, ktoré vytvárajú rozsiahle a ťažké zvuky.

Kritické hodnotenia
-------------------

Skladba „Showdown" bola pozitívne hodnotená hudobnými kritikmi. Kritik David Adair z Angry Ape popísal singel ako "hrubé a mierne drsné číslo, ktoré drží svojich fanúšikov veľmi šťastných v čitateľskej komunite časopisu *Kerrang!*". David Knight spozoroval, že "nepočul som lepší riff v tanečnej skladbe bez toho aby som ho musel hľadať", ale popísal, že remixy vydané spolu so singlom sú "absolútne hrozné". Singel bol vybraný dňa 12. januára 2009 ako "Single of the Week" britskými tabloidnými novinami *Daily Star*.

Hudobné video
-------------

Hudobné video pre singel „Showdown" režíroval Nick Bartleet. Bolo vydané dňa 12. decembra 2008 cez MySpaceTV. Hudobné video bolo pôvodne určené iba pre internet, ale neskôr sa dostalo do zoznamu televízie MTV Dance.

Video čerpá z boja psov a zameriava sa na bojovú scénu, kde sú ale psy nahradená dvomi mladými ženami a kulminuje keď na konci videa sa vracia jedna zo žien. Vo videu sú zobrazené aj kontroverzné zábery, kde sú ženy zavreté v klietkach a muži hrajú v závere bitiek hazardné hry, čo prispelo k Knightovmu hodnoteniu ako "vysoko problematické". Niektoré scény sú porovnávané so scénami vo filme *Fight Club*, čo tiež priznal aj režisér Bartleet.

Propagačná videohra
-------------------

Dňa 24. decembra 2008, krátko pred vydaním hudobného videa k skladbe „Showdown", predstavila skupina Pendulum, videohru na tému *Space Invaders* na svojej oficiálnej webstránke. Táto videohra mala ďalej propagovať singel „Showdown". Získavaním čím väčšieho počtu bodov hráči, ktorí uviedli svoje osobné údaje, mohli odomknúť tým viac z Live at Brixton Academy verzie skladby „Showdown". Tiež mali šancu vyhrať oficiálny zarámovaný zlatý disk albumu *In Silico*.

Hra bola upravenou verziou hry *Space Invaders*, v ktorej sú ale votrelci nahradení rôznofarebnými logami albumu *In Silico* a prekážky sú nahradené pármi písmen názvu skupiny. Hráči majú tri životy a musia nahrať čo najviac bodov, a to najlepšie skóre je zapísané do tabuľky. Počas hrania je hraná album verzia skladby „Showdown".

Marketing a vydanie
-------------------

Singel „Showdown" bol prvýkrát vydaný dňa 5. januára cez viacero internetových hudobných obchodov ako 7digital, Amazon.com a iTunes. Spolu s albumovou verziou a verziou radio edit, balíček na stiahnutie obsahoval aj koncertnú nahrávku a niekoľko remixov od viacerých interpretov. Singel bol neskôr dňa 9. februára 2009 vydaný cez vydavateľstvo Warner Music UK na 12" obrazovom disku, na ktorom sa nachádzala albumová verzia a remix od Excision.

„Showdown" sa nachádza na albume *In Silico* ako úvodná skladba. Bola tiež prvým vydaným singlom z albumu *In Silco*, na obale ktorého nie je v popredí zobrazené logo albumu, hoci logo je viditeľné na basovom bubne v pozadí.

Koncertné vystúpenia
--------------------

„Showdown" bola hraná ako druhá skladba na koncerte v Brixton Academy v decembri 2008, z ktorého vznikol aj koncertný album *Pendulum: Live at Brixton Academy*, ktorý bol vydaný dňa 12. júna 2009. Skladba „Showdown" bola hraná tiež na Festivale Glastonbury v roku 2009 a na ďalších podujatiach ako Nova Rock, Sziget Festival, INmusic Festival či Download Festival.

Formáty a zoznamy skladieb
--------------------------

Toto sú hlavé formáty a súvisiace zoznamy skladieb singla „Showdown", ktorú zložil a produkoval Rob Swire.

|  |  |
| --- | --- |
| **Music download**
(vydaný 5. januára 2009)1. „Showdown" – 5:27
2. „Showdown" (radio edit) – 3:22
3. „Showdown" (DJ Clipz remix) – 4:52
4. „Showdown" (Excision remix) – 4:47
5. „Showdown" (Redlight remix) – 5:09
6. „Showdown" (Live at the Brixton Academy) – 7:38
 | **12" vinylový obrazový disk**
(WEA454T; released 9 February 2009)1. „Showdown" – 5:27
2. „Showdown" (Excision remix) – 4:47
 |

Personál
--------

Na skladbe "Showdown" účinkovali:

**Pendulum:**

* Rob Swire – textár, hudobný producent, vokály, mixovanie
* Gareth McGrillen – produkčný asistent, basová gitara
* Peredur ap Gwynedd – gitara
* Paul Kodish – akustické bicie

**Ďalší hudobníci:**

|  |  |
| --- | --- |
| * Simon Askew – mixovanie
* John Davis – mastering
* Paul West – dizajn loga
 | * Hugh Pescod (DJ Clipz, Redlight) – remix
* Excision – remix
 |

### Personál videoklipu

Hudobné video pre „Showdown" vytvorili:

|  |  |
| --- | --- |
| * Nick Bartleet – režisér, strih
* Phoebe Lloyd – producent
* Marko Fuchs – asistent režiséra
* Eric Maddison – kameraman
 | * Zara Phythian – herečka, hlavná majsterka bojových umení
* Helen Bailey – herečka, majsterka bojových umení
* John Moule – video komisia
 |

História vydaní
---------------

| Krajina | Dátum vydania | Formát | Katalóg |
| --- | --- | --- | --- |
| UK | 5. január 2009 | download EP | nie |
| 9. február 2009 | 12" singel | WEA454T |

Referencie
----------

1. 1 2   *Win an In Silico gold disc* [online]. Pendulum, 24. december 2008, [cit. 2009-02-07]. Dostupné online.
2. 1 2  "Showdown" at APRA search engine. Australasian Performing Right Association (APRA). Retrieved on 6 May 2009.
3. 1 2  Pendulum (12 May 2008). *In Silico* (special edition liner notes). Warner Music Group, *2564695276*.
4. ↑  Greene, Jo-Ann. *In Silico > Overview].* [online]. Allmusic, Macrovision, [cit. 2009-03-03]. Dostupné online.
5. 1 2  KNIGHT, David. *Pendulum – Showdown [Single]* [online]. altsounds.com, 12. január 2009, [cit. 2009-02-09]. Dostupné online.
6. ↑  MOAYERI, Lily. *Pendulum on In Silico* [online]. Remix Magazine, 1. júl 2008, [cit. 2009-02-09]. Dostupné online.
7. ↑  Adair, David (24 December 2008). Pendulum – Showdown [Warners]. Angry Ape. Retrieved on 9 February 2009.
8. ↑  James, Sarah-Louise. Single of the Week – Pendulum: "Showdown". *Daily Star* (12 January 2009). Retrieved on 15 February 2009.
9. ↑   *The Next Single: "Showdown"wdátum prístupu=2009-02-07* [online]. Pendulum, 12. december 2008. Dostupné online.
10. 1 2 3 4  KNIGHT, David. *Pendulum's "Showdown" by Nick Bartleet* [online]. Promo News, 15. január 2009, [cit. 2009-02-07]. Dostupné online.
11. ↑   *Pendulum Versus Space Invaders* [online]. Rock Sound TV, 6. január 2009, [cit. 2009-02-08]. Dostupné online.
12. 1 2 3   *Pendulum – Showdown* [online]. UK iTunes Store, [cit. 2009-02-04]. Dostupné online.
13. ↑   *Pendulum - Showdown cover art* [online]. 7digital. Dostupné online.
14. ↑   *Pendulum - Showdown live at Brixton Academy* [online]. YouTube. Dostupné online.
15. ↑   *Pendulum Concerts Setlist at Sziget Festival 2009 on August 14, 2009* [online]. setlist.fm, [cit. 2013-11-16]. Dostupné online.
16. ↑   *Pendulum Concert Setlist at INmusic Festival 2010 on June 22, 2010* [online]. setlist.fm, [cit. 2013-11-16]. Dostupné online.
17. ↑   *Pendulum Concert Setlist at Download 2009 on June 13, 2009* [online]. setlist.fm, [cit. 2013-11-16]. Dostupné online.
18. 1 2 3 4  Pendulum. *"Showdown" (liner notes) WEA454T* [online]. Warner Music UK, 2009-02-09. Dostupné online.

Externé odkazy
--------------

* "Showdown" na Discogs
* "Showdown" na MusicBrainz
* "Showdown" na rolldabeats

Zdroj
-----

*Tento článok je čiastočný alebo úplný preklad článku Showdown (Pendulum song) na anglickej Wikipédii.*

| * z
* d
* u
Pendulum |
| --- |
| 
* **Rob Swire**
* **Gareth McGrillen**
* **Paul Harding**
* **Ben Mount**
* **Perry ap Gwynedd**
* **Kevin Sawka**

* Paul Kodish

 |
| Štúdiové albumy | 
* *Hold Your Colour* (2005)
* *In Silico* (2008)
* *Immersion* (2010)

 |
| Živé albumy | 
* *Live at Brixton Academy* (2009)

 |
| Single | 
* „Spiral/Ulterior Motive"
* „Another Planet / Voyager"
* „Back 2 You / Still Grey"
* „Tarantula / Fasten Your Seatbelt"
* „Slam / Out Here"
* „Hold Your Colour (Bipolar Vocal Mix)"
* „Blood Sugar / Axle Grinder"
* „Granite"
* „Propane Nightmares"
* „The Other Side"
* „Showdown"
* „Watercolour"
* „Witchcraft"
* „The Island"
* „Crush"
* „Ransom"

 |
| Súvisiace články | 
* Diskografia
* Breakbeat Kaos
* Knife Party
* Warner Music Group
* *Jungle Sound: The Bassline Strikes Back!*
* *Jungle Sound: Gold*

 |